section_heading: Diferencijalna rotacija
paragraph_text: Diferencijalna rotacija je pojava različitih perioda vrtnje dijelova nebeskog tijela, a javlja se kada vidljiva površina tijela nije čvrsta. Primjer su Sunce i divovski planeti (na primjer Jupiter), kojima je period vrtnje ekvatorskih krajeva kraći od perioda vrtnje krajeva bližih polu.<ref> diferencijalna rotacija,, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.